Keskustelu:Hjem-IS Europa

message: Löytyy jo artikkeli Jäätelöauto.
replies: text: Tämä artikkeli kertoo yksittäisestä yhtiöstä, jäätelöauto kertoo jäätelöautoista yleisesti. – Kuohatti 12. toukokuuta 2007 kello 14.04 (UTC)
replies: text: :Vaikuttaa siltä kuin olisit kyseisen yrityksen palveluksessa, kun noin tiukasti pidät sen maineesta huolta. Suomessa käsittääkseni toimii pääasiassa tämä yksi yritys, joten ei ole ollenkaan väärin puhua sen yhteydessä häiritsevästä äänestä. Ole hyvä älä poista lähteistettyä tekstiä. Kriittistä tekstiä ei ole kielletty, päinvastoin, yritysten yksipuolinen hymistely on kiellettyä. --Ulrika 12. toukokuuta 2007 kello 17.27 (UTC)
replies: text: ::Kriittistä tietoa saa toki lisätä, mutta tulisi eritellä kritiikki jäätelöautoja kohtaan yleisesti ja juuri tätä yritystä kohtaan. Suomessa toimii muitakin jäätelöautoyrityksiä, mutta tämä on tosiaan ylivoimaisesti suurin. Kun puhutaan jäätelöautojen meluista, mainitaan yleensä juuri Kotijäätelön tiluti-tittu häiritsevimpänä – omien kokemuksieni mukaan se onkin kaikista voimakkain, mutta lähteitä tarvittaisiin. Mitä tulee antamiisi lähteisiin, ne ovat sinänsä päteviä, mutta koskevat vain Yhdysvaltoja ja Britanniaa, eikä Hjem-IS edes toimi noista kummassakaan. Olisi siis syytä lisätä, miten kritiikki koskee juuri tätä yritystä ja jäätelöautomeluista yleisesti kerrottaessa tulisi kertoa Pohjoismaiden tilannetta. – Kuohatti 12. toukokuuta 2007 kello 19.23 (UTC)
Poistin laaduntarkkailun mainostamisen. Eiköhän se kuulu jokaisen yrityksen ja erityisesti elintarvikeyrityksen perustoimintoihin. Kylmäketjun korostaminen on tietysti olennainen osa jäätelöauton ideaa, Katkeamaton kylmäketju ei tarvitse lainausmerkkejä ympärilleen, sillä se on aivan normaali yleisessä käytössä oleva käsite. Autoista: Olenko aivan väärässä, kun olen ymmärtänyt, että automyyntiä harjoittavat eivät ole yrityksen palveluksessa vaan toimivat vähän samantapaisella sopimusperiaatteella kuin Koti-pizza-yritykset? Nimikin sattuu sopivasti! Ulkomaankielellä franchising-sopimuksella. --Ulrika 13. toukokuuta 2007 kello 06.17 (UTC)

text: Poistin tuon katkeamattoman kylmäketjun maininnan kokonaan, sillä sehän on tietenkin kaikkien jäätelöautojen toiminnan idea. Lisäsin tiedon artikkeliin jäätelöauto. Työnjako näiden kahden artikkelin välillä näyttää paikoitellen olevan hankalaa.

text: Mitä tulee yhtiön työsopimuksiin, en osaa sanoa mitään. – Kuohatti 19. toukokuuta 2007 kello 15.25 (UTC)

message: Artikkelissa lukee nykyisellään: "Jäätelöautojen mainossoitto on kielletty tai sitä on säännöksin rajoitettu häiritsevänä joissakin maissa[viite] ja Suomessakin joillakin paikkakunnilla."
Tästä kohdasta on jo aikaisemminkin keskusteltu. On aivan asiallista kertoa, miten yhtiön tunnussoittoa on lain ja säädöksin rajoitettu. Tämän konsernin toimialue on neljä maata, joten tähän nimenomaiseen yritykseen liittyy ainoastaan rajoitukset, joita on tehty Tanskassa, Ruotsissa, Norjassa ja Suomessa. Britannia ja Yhdysvallat eivät kuulu tämän yrityksen toimialueeseen, joten jäätelöautojen soittojen rajoituksista niissä maissa menee aiheen ohi. Yleisesti jäätelöautoja, niiden mainossoitoja sekä soittojen rajoituksia tulee käsitellä artikkelissa jäätelöauto. Ehdotankin uudeksi muotoiluksi tähän artikkeliin:
"Jäätelöautojen mainossoittoa on rajoitettu häiritsevänä joillakin paikkakunnilla, joilla Hjem-IS Europa harjoittaa liiketoimintaansa."
Tällekin maininnalle tietenkin tarvitaan ennenpitkää lähde, mutta lähteettömänäkin muotoilu on parempi kuin nykyisellään. – Kuohatti 19. toukokuuta 2007 kello 16.02 (UTC)
replies: text: Kyllä sen voi mainita tässä, koska Suomessa ei kai muita jäätelöautoja ole. Ihmisten on hyvä tietää, että asiaan on otettu kantaa muuallakin ja aika tiukastikin. Ei artikkeleita ole muissakaan aiheissa tiukalla sihdillä rajattu, vaan niissä mainitaan usein aiheeseen liittyviä yleisempiä näkökantoja. Eli en kannata muotoiluasi. --Ulrika 19. toukokuuta 2007 kello 16.48 (UTC)
replies: text: :Ensinnäkin, Suomessa on muitakin jäätelöautoyrityksiä.

text: :On mielestäni aika huono idea kertoa tässä artikkelissa jäätelöautoista yleisesti vain, koska tämä yritys on suurin alallaan Suomessa. Sihdin kuuluisi kai olla sen verran tarkka, että tämä artikkeli käsittelisi juuri tätä konsernia. Jos tässä artikkelissa aletaan käsitellä jäätelöautoja muutenkin, työnjako artikkelin jäätelöauto kanssa hämärtyy. – Kuohatti 20. toukokuuta 2007 kello 12.36 (UTC)
replies: text: ::Yhä vahvemmin tulee mieleen että työnantajasi on on kyseinen firma. Artikkeleissa voi olla päällekkäistä tietoa. Jos ei se ole ainoa, niin suurin, kuten mainitset, ja jäätelöautojen joitakin ihmisiä häiritsevä kilkatus kuitenkin yhdistetään erityisesti tähän firmaan, ja on hyvin olennainen kysymys monilla seuduilla, jossa näitä autoja pyörii. Älä nyt tee tästä mitään riitaa. --Ulrika 20. toukokuuta 2007 kello 14.26 (UTC)
replies: text: :::En yritä haastaa riitaa, vaan kysyn aivan suoraan: miksi haluat mainita Britannian ja Yhdysvaltain rajoitukset? Pohjoismaiset rajoitukset ymmärtäisin, mutta miksi nuo? Eiväthän ne tähän yritykseen liity. – Kuohatti 20. toukokuuta 2007 kello 16.35 (UTC)
replies: text: ::::Suora vastaus: Onko sitä nyt niin vaikea ymmärtää? Tämä yritys häiritsee samalla tavalla joitakuita, ja joissakin maissa tähän häiriöön on reagoitu. --Ulrika 20. toukokuuta 2007 kello 17.43 (UTC)
replies: text: :::::Kyllä tuota nyt on vaikea ymmärtää. Tarkoitatko, että tämä yritys häiritsisi jotenkin yhtäkään brittiä tai amerikkalaista? Pitäisikö artikkelissa Dressmann kertoa, että (kaikenlaisten ja kaikkien valmistajien) solmiot ovat Iranissa laittomia? – Kuohatti 20. toukokuuta 2007 kello 17.52 (UTC)
Wanhaan asiaan paluu: Poistin kohdan jossa kerrottiin mainossoittoa rajoitetun Britanniassa ja Yhdysvalloissa, sillä ei liity sitten mitenkään tähän artikkeliin. Jos joku osaa perustella miksi moinen maininta on relevantti käsiteltäessä yritystä, joka ei edes näissä maissa toimi, niin annetaan toki olla, mutta ilman perusteita pidän tietoa täysin merkityksettömänä. --Gracchus 7. kesäkuuta 2009 kello 22.01 (EEST)
----
Poistettu asia ei ollut höpö-höpöä. Lisäsin sen takaisin. Yhden päällekarkauksen silminnäkijä olen ollut itse monta vuotta sitten. Vihainen mies astui auton eteen, huusi ja raivosi ja veti kuskin ulos ohjaamosta. Kuskien sättimisestä ja tönimisestä oli jäätelöauton tuloaikoihin juttua myös television ajankohtaisohjelmassa.
Olen itse lievästi hyperakustinen henkilö ja sairastan verenpainetautia. Oma verenpaineeni on se joka nousee vaarallisen korkeaksi kun jäätelöauto kiertelee tuntikausia muuten hiljaisilla kotinurkillani. Oman kodin edusta on rauhoitettu pyynnöstä, mutta se ei riitä. Äänen kantavuus on liian suuri. Rytmihäiriö/sydänkohtaustieto oli peräsin keskustelupalstoilta. (Suomi24, ikäryhmät 60+, muistaakseni siellä.) Jos faktoja ei saa esittää Wikipediassa, niin ei väkisin. Lääkärintodistuksia en aio esittää. Jääköön tämä asia sitten pimentoon. Itse tiedän kuitenkin että asia on noin.
 –Kommentin jätti 91.153.137.135 (keskustelu) 10. elokuuta 2009 kello 09.42‎ (EEST)
----
Ottaakaapas nyt joku muukin kantaa tuohon meluasiaan, ettei mene pelkäksi muokkaussotimiseksi. Kuulemma, jos minä kumoilen lisää, niin autojani heitetään tiiliskivillä (ei minulla kyllä ole kuin yksi ja sekin on Renault viime vuosituhannelta, mutta ei sitäkään tarvitse tämän artikkelin takia tuhota) --Otrfan (keskustelu) 19. toukokuuta 2013 kello 12.40 (EEST)
Suojasin artikkelin sitten itse, sillä muokkaukset täyttivät jo sotkemisen tunnusmerkit. --Otrfan (keskustelu) 21. toukokuuta 2013 kello 21.00 (EEST)

text: Ei liity mitenkään. Hyvä, että toimit, Otrfan. Ajelin itse autolla parina kesänä jokunen vuosi takaperin, eikä nuo "tiedot" oikein tunnu liittyvän mitenkään jäätelöautoon, niihin soittolupiin tai muuhunkaan. Eivät nyt käy lähteiksi, mutta käyvät lähteettömän tiedon kyseenalaistamiseen. Asiaa varten voi toki perustaa omat artikkelinsa, mutta tuo potentiaalinen lakimuutoskaan ei vaikuttaisi Suomen Kotijäätelön toimintaan, joten eivät kuulu tähän artikkeliin yhtään sen enempää kuin yleisesti autoja tai jäätelöä koskevat asiat. Ja ennen kuin kommenttia syytetään puolueelliseksi entisen työpaikkani takia: Koittakaapa itse kuunnella se tunnussävelmä noin 8000 kertaa ja sitten olla pitämättä sitä esimerkiksi vain maailman toisiksi ärsyttävimpänä äänenä... Ei, en voi sietää sitä. --Gracchus (keskustelu) 4. kesäkuuta 2013 kello 03.54 (EEST)

text: Ja jatketaan: Kvarkin keskustelusivulle jo asiasta laitoinkin. Tämä lupa, johon hän viittaa, ei liity mitenkään siihen lupaan joka oikeuttaa tunnusmusiikin soittamiseen. Kyseessä on siis paitsi lähteetön, myös väärä tieto. --Gracchus (keskustelu) 4. kesäkuuta 2013 kello 04.12 (EEST)
thread_title:  Tunnussoitto ja neutraali näkökulma